
INFORMACIJA ANT IŠORINĖS PAKUOTĖS
KARTONO DĖŽUTĖ


1.	VAISTINIO PREPARATO PAVADINIMAS

smecta 3 g milteliai geriamajai suspensijai
diosmektitas

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename paketėlyje yra 3 g diosmektito.

3.	PAGALBINIŲ MEDŽIAGŲ SĄRAŠAS

Vaisto sudėtyje yra gliukozės, sacharozės, etanolio.

4.	FARMACINĖ FORMA IR KIEKIS PAKUOTĖJE

Milteliai geriamajai suspensijai.

10 paketėlių
30 paketėlių
60 paketėlių

5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS   NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: MMMM mm

9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS 

Lygiagretus importuotojas UAB „Lex ano“, Naugarduko g. 3, LT-03231 Vilnius, Lietuva

12.	LYGIAGRETAUS IMPORTO LEIDIMO NUMERIS

N10
Lyg. imp. Nr.: LT/L/11/0066/003

N30
Lyg. imp. Nr.: LT/L/11/0066/001

N60
Lyg. imp. Nr.: LT/L/11/0066/002

13.	SERIJOS NUMERIS

Lot: 

14.	PARDAVIMO (IŠDAVIMO) TVARKA

Nereceptinis vaistas.

15.	VARTOJIMO INSTRUKCIJA

Skirtas simptominiam suaugusiųjų skausmo, susijusio su funkciniais žarnyno sutrikimais, gydymui.
Suaugusiųjų ir vaikų nuo 2 metų ūminio viduriavimo gydymui ir suaugusiųjų lėtinio viduriavimo gydymui. 
Dozavimas nurodytas pakuotės lapelyje.
Paketėlio turinį reikia ištirpinti prieš pat vartojimą. 
Vaikams: paketėlio turinį reikia ištirpinti 50 ml vandens ar sumaišyti su pusiau skystu maistu (pvz., daržovių koše, sriuba, kompotu).
Suaugusiesiems: paketėlio turinį reikia ištirpinti pusėje stiklinės vandens.
Apelsinų ir vanilės skonio

16.	INFORMACIJA BRAILIO RAŠTU

smecta

17.	UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS


Duomenys nebūtini.


------------------------------------------------------------------------------------------------------------------------
[bookmark: _Hlk68002068]Gamintojas: MAYOLY INDUSTRIE, 20 RUE ETHE VIRTON, 28100 DREUX, Prancūzija

Perpakavo Lietuvos ir Norvegijos UAB „Norfachema“, Vytauto g. 6, LT-55175 Jonava, Lietuva
Perpakavo UAB „ENTAFARMA“, Klonėnų vs. 1, LT-19156 Širvintų r. sav., Lietuva
Perpakavo Medezin Sp. z o.o., Ul. Księdza Kazimierza Janika 14, Konstantynów Łódzki, 95-050, Lenkija

Perpakavimo serija:

[bookmark: _Hlk68002078]Lygiagrečiai importuojamas vaistas nuo referencinio vaisto skiriasi pakuotės dydžiu (lygiagrečiai importuojamas vaistas gali būti tiekiamas pakuotėse po 60 paketėlių).







































































B. PAKUOTĖS LAPELIS






























smecta 3 g milteliai geriamajai suspensijai
diosmektitas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į     gydytoją arba vaistininką. Žr. 4 skyrių.
Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?
1. Kas yra smecta ir kam ji vartojama
2. Kas žinotina prieš vartojant smecta
3. Kaip vartoti smecta
4. Galimas šalutinis poveikis
5. Kaip laikyti smecta
6. Pakuotės turinys ir kita informacija


[bookmark: _Toc129243264][bookmark: _Toc129243139]1.	Kas yra smecta ir kam ji vartojama

smecta veiklioji medžiaga diosmektitas yra natūralus išvalytas standartizuotas molis.

smecta padengia gleivinę ir apsaugo padidindamas gleivinės atsparumą bei surišdamas patogenus, bakterijas, virusus ir toksinus.

smecta vartojama:
- vaikų nuo 2 metų ir suaugusiųjų ūminio viduriavimo kartu su geriamaisiais rehidratuojančiais tirpalais bei suaugusiųjų lėtinio viduriavimo gydymui; 
- simptominiam suaugusiųjų skausmo, susijusio su funkciniais žarnyno sutrikimais, gydymui.

Jeigu, esant ūminiam viduriavimui, per 3 dienas Jūsų savijauta nepagerėjo arba net pablogėjo, kreipkitės į gydytoją.

Nepasitarus su gydytoju ilgai ar pakartotinai smecta vartoti negalima.

[bookmark: _Toc129243265][bookmark: _Toc129243140]2.	Kas žinotina prieš vartojant smecta

smecta vartoti negalima:
jeigu yra alergija diosmektitui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti smecta.

Gydant ūminį viduriavimą silpniems pacientams, vaikams nuo 2 metų amžiaus ir suaugusiesiems, siekiant išvengti skysčių netekimo (dehidratacijos), kartu su smecta būtina vartoti geriamąsias rehidratuojančias druskas (GRD). 
Vyresniems kaip 2 metų vaikams smecta galima vartoti tik ūminiam viduriavimui gydyti, kartu duodant geriamojo rehidratuojančio (skysčių netekimą kompensuojančio) tirpalo. 

Smecta reikia atsargiai vartoti pacientams, kuriems praeityje yra buvę sunkių lėtinių vidurių užkietėjimo atvejų.

Reikia vengti ilgalaikio smecta vartojimo.

Pasitarkite su gydytoju:
· jei po 3 ūminio viduriavimo dienų sutrikimas nepraeina;
· jei yra skausmas kartu su karščiavimu ir vėmimu.

Vaikams ir paaugliams
Jaunesniems kaip 2 metų vaikams smecta vartoti negalima.
smecta galima vartoti tik vyreniems kaip 2 metų vaikams esant ūminiam viduriavimui. Siekiant išvengti dehidratacijos, ūminis viduriavimas vaikams turėtų būti gydomas kartu su pradedamu anksti vartoti geriamuoju rehidraciniu tirpalu.

Mitybos rekomendacijos
· Užtikrinkite, kad prarastiems dėl viduriavimo skysčiams kompensuoti vaikas gertų daug sūrių arba saldžių skysčių (vidutinis suaugusiojo skysčių poreikis per parą yra 2 litrai).
· Nors ir viduriavimui tęsiantis duokite valgyti, tačiau neduokite žalių daržovių ir vaisių, gausiai prieskoniais pagardintų patiekalų ir šalto (šaldyto) maisto ar gėrimų.
· Rinkitės ant grilio keptą mėsą ir ryžius.

Kiti vaistai ir smecta
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Kadangi smecta turi absorbento (kitas medžiagas sugeriančių) savybių, šis vaistas gali paveikti kitų vaistų pasisavinimą. smecta nereikėtų vartoti vienu metu su kitais vaistais (turi būti geriamas mažiausiai likus dviem valandoms iki arba praėjus dviem valandoms po kitų vaistų vartojimo).

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

smecta nerekomenduojama vartoti nėštumo ir žindymo laikotarpiu.

Vairavimas ir mechanizmų valdymas
smecta gebėjimo vairuoti ir valdyti mechanizmus neveikia arba veikia nereikšmingai.

smecta sudėtyje yra gliukozės, sacharozės, etanolio. 
Kiekvienoje smecta dozėje yra 0,679 g gliukozės. Būtina atsižvelgti cukriniu diabetu sergantiems pacientams.
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.
Šio vaisto sudėtyje yra mažas etanolio kiekis (mažiau kaip 100 mg paros dozėje etanolio (alkoholio).

[bookmark: _Toc129243266][bookmark: _Toc129243141]3.	Kaip vartoti smecta

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką. 

Ūminio viduriavimo gydymas
Vaikams nuo 2 metų: 6 gramai (2 paketėliai) per parą.
Ūminio viduriavimo pradžioje (pirmąsias 3 dienas) ši dozė gali būti dvigubai didesnė.

Suaugusiesiems: 9 gramai (3 paketėliai) per parą. 
Ūminio viduriavimo pradžioje ši dozė gali būti dvigubai didesnė.

Ūminio viduriavimo epizodas paprastai trunka ne ilgiau kaip 7 dienas.

Kitų ligų gydymas
Suaugusiesiems: vidutiniškai 9 g (3 paketėliai) per parą.

Vartoti per burną.
Paketėlio turinį reikia ištirpinti prieš pat vartojimą. 

Vaikams
Paketėlio turinį reikia ištirpinti 50 ml vandens arba sumaišyti su pusiau skystu maistu (pvz., daržovių koše, sriuba, kompotu).

Suaugusiems
Paketėlio turinį reikia ištirpinti pusėje stiklinės vandens. Kad pasidarytų vienalytis mišinys, berkite miltelius į vandenį maišydami suspensiją.
Ką daryti pavartojus per didelę smecta dozę?
Perdozavimas gali sukelti sunkų vidurių užkietėjimą arba svetimkūnio iš nesuvirškintų maisto dalelių susiformavimą skrandyje. Vidurių užkietėjimas paprastai praeina nutraukus gydymą arba sumažinus dozę.

Pamiršus pavartoti smecta
Negalima vartoti dvigubos dozės norint kompensuoti praleistą dozę.

Nustojus vartoti smecta
Nutraukimo simptomų nežinoma.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


[bookmark: _Toc129243267][bookmark: _Toc129243142]4.	Galimas šalutinis poveikis

Šis vaistas, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Paprastai šalutinis poveikis yra nestiprus ir trumpalaikis.

Dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· Vidurių užkietėjimas.

Nedažni šalutinio poveikio reiškiniai (gali pasireikšti rečiau kaip 1 iš 10 asmenų):
· Išbėrimas, vėmimas. 

Reti šalutinio poveikio reiškiniai (gali pasireikšti rečiau kaip 1 iš 100 asmenų):
· Dilgėlinė (niežtintis išbėrimas).

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Alerginės reakcijos simptomai, pvz., odos paraudimas, niežėjimas, patinimas, sunkumas kvėpuoti ir burnos, gerklų, liežuvio sutinimas (angioneurozinė edema), alpimas ar kolapsas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

[bookmark: _Toc129243268][bookmark: _Toc129243143]5.	Kaip laikyti smecta

Šį vaistą laikykite vaikams nepastebimoje ir nepasiekiamoje vietoje.
Šiam vaistui specialių laikymo sąlygų nereikia.
Ant etiketės, dėžutės ir paketėlio po „EXP:“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243269][bookmark: _Toc129243144]6.	Pakuotės turinys ir kita informacija

smecta sudėtis

Veiklioji medžiaga yra diosmektitas. Viename 3,760 g paketėlyje yra 3 g diosmektito.
Pagalbinės medžiagos yra: gliukozė, sacharino natrio druska, vanilės skonio medžiaga** ir apelsinų skonio medžiaga*. 
*apelsinų skonio medžiagos sudėtis: maltodekstrinas, sacharozė, gumiarabikas (E414), riebalų rūgščių mono-ir digliceridų diacetilvyno rūgšties esteriai, silicio dioksidas (E551), apelsinų kvapiosios medžiagos 
**vanilės skonio medžiagos sudėtis: maltodekstrinas, sacharozė, glicerolio triacetatas (E1518), silicio dioksidas (E551), etilo alkoholis, sojų lecitinas (E322), vanilės kvapiosios medžiagos.

smecta išvaizda ir kiekis pakuotėje

Baltos ar šviesiai rusvos spalvos milteliai, iš kurių ruošiant suspensiją jaučiamas švelnus apelsinus primenantis kvapas.
Šis vaistas tiekiamas miltelių geriamajai suspensijai paketėliuose pavidalu.
Kartono dėžutėje gali būti 10, 30 arba 60 paketėlių.

Gamintojas
MAYOLY INDUSTRIE, 20 RUE ETHE VIRTON, 28100 DREUX, Prancūzija

Lygiagretus importuotojas 
UAB „Lex ano” Naugarduko g. 3 LT-03231 Vilnius, Lietuva

Perpakavo 
Lietuvos ir Norvegijos UAB „Norfachema“, Vytauto g. 6, Jonava, LT-55175, Lietuva
arba
UAB „ENTAFARMA“, Klonėnų vs. 1, LT-19156, Širvintų r. sav., Lietuva
arba
Medezin Sp. z o.o., Ul. Księdza Kazimierza Janika 14, Konstantynów Łódzki, 95-050, Lenkija

Registruotojas eksportuojančioje valstybėje yra MAYOLY PHARMA FRANCE, 3 PLACE RENAULT, 92500 RUEIL-MALMAISON, Prancūzija. 

Šis pakuotės lapelis paskutinį kartą peržiūrėtas 2026-08-05.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Lygiagrečiai importuojamas vaistas nuo referencinio vaisto skiriasi pakuotės dydžiu (lygiagrečiai importuojamas vaistas gali būti tiekiamas pakuotėse po 60 paketėlių).

